MESAJE 


CREDINȚA ESTE PATRIMONIUL 
CE TREBUIE PASTRAT ŞI RASPANDIT 


f Angelo Card. SODANO 
Decan al Colegiului Cardinalilor, 
Secretar emerit de Stat 


Excelența Voastră, 


Am primit cu mare satisfacție vestea apropiatului simpozion internați- 
onal organizat de acest Institut Teologic pe tema „Rezistenţa prin valori 
spirituale”. 

Din partea mea, simt datoria de a transmite dumneavoastră şi colabo- 
ratorilor dumneavoastră întreaga mea satisfacție pentru această impor- 
tantă inițiativă care vrea să amintească un factor principal al rezistenței în 
faţa dictaturii comuniste, adică factorul spiritual. 

În realitate, întocmai profunda credință a creştinilor şi respectul legii 
naturale din partea multor oameni de bunăvoință au constituit un factor 
important pentru a împiedica dislocarea națiunii şi pentru a grăbi mai apoi 
ceasul renaşterii sale. 

În mod particular, a fost importantă mărturia Păstorilor Bisericii Cato- 
lice, care prin exemplul lor fervent au ştiut să înfrunte chinurile cele mai 
dure, rămânând, de asemenea, fideli lui Cristos şi sfintei sale Biserici. Tot 
aşa, şi credincioşii au fost susținuți în suferințele lor, dând exemplu de o 
fidelitate eroică despre identitatea lor creştină. 

Despre aceasta a amintit slujitorul lui Dumnezeu Papa Ioan Paul al II-lea 
în timpul vizitei sale în România, la Sfânta Liturghie celebrată la Bucu- 
reşti, duminică, 9 mai, în prezenţa fericitului Patriarh Teoctist: 


Dragi catolici din România, ştiu bine cât aţi suferit în anii severului regim comu- 
nist; ştiu şi cu cât curaj ați perseverat în fidelitatea voastră față de Cristos şi 
față de Evanghelia sa. Acum, în pragul celui de-al treilea mileniu, nu vă fie 
teamă, deschideţi larg porţile inimii voastre lui Cristos Mântuitorul. El vă iu- 
beşte şi vă este aproape; el vă cheamă la o reînnoită implicare în evanghelizare. 
Credinţa este darul lui Dumnezeu şi patrimoniu de o valoare incomparabilă 
care trebuie păstrat şi apărat. În tutelarea şi în promovarea valorilor comune, 
fiți mereu deschişi unei colaborări concrete cu toate grupurile etnico-sociale şi 
religioase care compun țara voastră. Fiecare decizie a voastră să fie mereu ani- 
mată de speranţă şi de iubire. 

Maria, Maica Răscumpărătorului, să vă însoţească şi să vă apere pentru a putea 
scrie noi pagini de sfințenie şi de o mărturie creştină generoasă în istoria 
României. 

Eram şi eu prezent cu acea ocazie, în Parcul Izvor din Bucureşti, şi-mi 
amintesc de impresia pe care mi-au produs-o acele cuvinte. Veneau din 
inima unui Părinte care se simțea atât de aproape de poporul român. 

Însuşindu-mi urările marelui Pontif, adresez salutări cordiale dumnea- 
voastră, dragă Excelenţă, şi tuturor celor prezenţi la acest simpozion impor- 
tant. 


Vatican, 9 decembrie 2009 


